16/04/2021 | Administración LocalMunicipal
Santiago de Compostela
Persoal
Bases para a provisión, polo sistema de libre designación, do posto de xefe/a de Servizo de Contratación

ANUNCIO BASES PARA A PROVISIÓN, POLO SISTEMA DE LIBRE DESIGNACIÓN, DO POSTO DE XEFE/A DE SERVIZO DE CONTRATACIÓN DO CONCELLO DE SANTIAGO DE COMPOSTELA Por Resolución da Concelleira-delegada de Economía e Facenda, Persoal, Contratación e Modernización da Administración local do 12 de abril de 2021, apróbase a convocatoria para a provisión, polo sistema de libre designación, do posto de xefe/a de Servizo de Contratación do Concello de Santiago de Compostela, de conformidade coas seguintes bases: 1. OBXECTO. As presentes bases teñen por obxecto rexer a convocatoria para prover, polo sistema de libre designación, do posto de xefe/a de Servizo de Contratación, de acordo co establecido no artigo 13 do texto refundido da Lei do Estatuto básico do empregado público (Real decreto lexislativo 5/2015, do 30 de outubro) e nos artigos 33 e 34 da Lei 2/2015, do 29 de abril, do emprego público de Galicia, e de acordo co contemplado no artigo 130 da Lei 7/1985, do 2 de abril, reguladora das bases de réxime local, modificada pola Lei 27/2013, do 27 de decembro. O proceso axustarase aos principios de mérito, capacidade e pública concorrencia, e se baseará en criterios de idoneidade, competencia e experiencia profesional.2. CARACTERÍSTICAS DO POSTO.2.1.–A praza correspondente ao posto a prover está incluída no cadro de persoal aprobado polo Pleno municipal, e publicado no BOP da Coruña número 57, do 3 de abril de 2020, e inclúese na vixente relación de postos de traballo (RPT) ), publicada no Boletín Oficial da Provincia do 27 de maio de 2011 (modificacións no BOP do 13/02/2012, do 09/04/2013, do 06/08/2013 e do 18/12/2020). 2.2.–O complemento de destino asignado ao posto é o correspondente ao nivel 28, e o seu sistema de provisión é como persoal funcionario, por libre designación.2.3.–O complemento específico anual fixado para o posto, referido ao ano 2021, é de 31.887,84 € brutos.2.4.–O posto está suxeito á especial dedicación, nos termos do artigo 3.5.1. f) do Acordo regulador–Convenio colectivo do Concello de Santiago de Compostela (BOP da Coruña, do 3 de febreiro de 2010). Tamén estará suxeito ao réxime de incompatibilidades da Lei 53/1984, do 26 de decembro.2.5.–Serán funcións da persoa responsable do Servizo de Contratación, as inherentes á materialización das competencias municipais en materia de contratación administrativa e, concretamente: – A tramitación e seguimento dos expedientes de contratación administrativa, nas súas diferentes tipoloxías contractuais e procedimentais; elaborando os pregos de condicións aplicables, sen prexuízo da necesaria colaboración por parte do centro xestor correspondente por razón de materia. – O asesoramento técnico-xurídico xeral ao respecto dos distintos expedientes de contratación – A convocatoria e coordinación das tarefas inherentes ás mesas de contratación (sen prexuízo das actuacións formais que corresponden aos integrantes das mesmas) – O intercambio de información coas diferentes unidades administrativas municipais, particularmente coa Asesoría Xurídica e a Intervención Municipal sobre aspectos xurídicos e económicos das contratacións, así como cos técnicos responsables da dirección facultativa ou supervisión dos contratos, aos efectos do seguimento da súa adecuada execución – A tramitación das devolucións de fianzas dos contratos. – A xestión e actualización ordinaria do Rexistro de Licitadores Municipal. – A información xeral ás persoas interesadas sobre os diferentes expedientes de contratación, na medida en que a normativa e o estado de tramitación dos mesmos así o permitan. – Calquera outro asunto que lle poida ser encomendado pola persoa responsable da dirección de área, no exercicio das súas atribucións.3. REQUISITOS E CRITERIOS PARA A DESIGNACIÓN.3.1.–Ademais dos requisitos xerais previstos no artigo 56 do texto refundido da Lei do Estatuto básico do empregado público, será requisito indispensable para concorrer á convocatoria ser persoal funcionario de carreira do Estado, das Comunidades Autónomas ou das Entidades Locais, en corpo ou escala clasificado no subgrupo A1.3.2.–A designación responderá aos criterios de idoneidade, competencia e experiencia profesional, entre os que se prestará especial atención aos seguintes méritos: – Ter formación en dereito. – Ter ocupado postos de Xefatura de Servizo ou equivalentes en materia de contratación administrativa. – Ter coñecemento sobre a administración electrónica e experiencia laboral na tramitación telemática de expedientes e mesas de contratación. – Acreditar competencias e habilidades directivas: dirección de persoas, desenvolvemento do traballo en equipo, xestión do cambio e visión estratéxica na Administración.4. SOLICITUDES. As solicitudes deberán presentarse preferentemente por vía electrónica a través do formulario normalizado dispoñible na sede electrónica do Concello de Santiago de Compostela (sede. santiagodecompostela. gal). Alternativamente poderanse presentar en soporte papel na Oficina de asistencia en materia de rexistros do Concello de Santiago de Compostela ou en calquera das formas establecidas no art.16.4 da Lei 39/2015, do 1 de outubro, de procedemento administrativo común das administracións públicas. As solicitudes dirixiranse á Alcaldía dentro do prazo dos dez (10) días naturais seguintes ao da publicación da convocatoria no Diario Oficial de Galicia. Xunto coas solicitudes, as persoas aspirantes achegarán o seu curriculum vitae, no que constarán os méritos alegados e xustificados documentalmente que as persoas interesadas desexen se teñan en conta.5. NOMEAMENTO. Concluído o prazo de presentación de solicitudes, a Concellaría de Economía e Facenda, Persoal, Contratación e Modernización da Administración Local procederá, de ser o caso e tras verificar o cumprimento dos requisitos esixidos nestas bases, a dar traslado do expediente á Alcaldía para que esta eleve informe-proposta á Xunta de Goberno Local para a designación do/a, xefe/a de Servizo de Contratación, ou para a declaración do posto como deserto, que deberá estar motivado con referencia ao cumprimento dos requisitos, a observancia do procedemento, á competencia para o nomeamento, e á valoración discrecional da experiencia profesional e demais méritos alegados.6. TOMA DE POSESIÓN. O prazo para a toma de posesión será de tres días hábiles se non implica cambio de residencia da persoa funcionaria, ou dun mes en caso contrario, a contar dende o seguinte ao da publicación do nomeamento no Boletín Oficial da Provincia.7. IMPUGNACIÓN. Contra a presente resolución, que pon fin á vía administrativa, as persoas interesadas poderán interpoñer recurso potestativo de reposición perante o órgano que a ditou, no prazo dun mes, contado a partir do día seguinte ao da súa publicación, de conformidade co establecido na Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro), ou poderán impugnala directamente perante o Xulgado Contencioso-Administrativo competente no prazo de dous meses contados a partir da mesma data, segundo o establecido na Lei 29/1998, do 13 de xullo, reguladora da xurisdición contencioso-administrativa. O que se publica para xeral coñecemento. Santiago de Compostela, 13 de abril de 2021. A concelleira-delegada de Economía e Facenda, Persoal, Contratación e Modernización da Administración Local (P. D. Xunta de Goberno 24/06/2019) Marta Abal Rodríguez